2 Go na le “mollo” wo o ruthetšago letlalo la rena mosegare. Mollo woo o tuka o le bokgoleng bja dikhilomithara tše dimilione tše 150! * Letšatši le swanetše go ba le e-na le matla a magolo gakaakang moo e lego gore o kgona go kwa phišo ya lona le le bokgoleng bjo bokaakaa! Lega go le bjalo, lefase le dikologa sebešo seo go sona go diragalago diphetogo tša diathomo se se boifišago le se se lego bokgoleng bjo bo nepagetšego tlwaa. Ge nkabe le be le dikologela kgaufsi kudu, gona meetse a lefase a be a tlo pšha; ge nkabe le be le dikologela kgole kudu, gona meetse ka moka a be a tlo kgahla. Polanete ya rena e be e ka se be le bophelo ge nkabe lefase le be le ka dikologa ka e nngwe ya ditsela tšeo tše feteletšego. Ka ge mahlasedi a letšatši a nyakega bakeng sa bophelo lefaseng, le ona ke a hlwekilego le a šomago, go se sa bolelwa ka go ba ga ona ao a thabelwago.—Mmoledi 11:7.